
Szorongás és a tervezési folyamat

Kulcsszavak: szorongás, tervezés, kreativitás, interdiszciplinaritás
A szorongás paradox módon egyszerre lehet a kreativitás forrása és korlátja a tervezők munkájában. A kutatás célja a mentális egészség romlásának és a növekvő szorongás hatásának feltárása a tervezőgrafikusokra, különös tekintettel a tervezési folyamatokra és kreatív teljesítményre. Szakirodalom-elemzés és öt félig strukturált interjú alapján kiderült, hogy a szorongás képes mind flow-állapotot generálni, mind pedig kimeríteni az alkotók energiáit. A tanulmány nemcsak hangsúlyozza a mentális egészség és kreativitás összefüggéseinek újragondolásának fontosságát, hanem eredményei hozzá is járulnak az ezzel kapcsolatos párbeszéd elinditásához, valamint a kettő közötti összefüggések jobb megértéséhez.





